
ΑΠΟΦΑΣΕΙΣ 

Αριθ. 261 (1) 


Κήρυξη αναδασωτέας έκτασης 5.800 στρεμμάτων στις θέσεις Τσου¬ 
γκρί, Κοθώνι, Σταλός και Βαριές περιφέρειας της Κοινότητας Ανοι¬ 
ξιάτικου - Βάλτου του Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1) Τις διατάξεις για διοικητική αποκέντρωση. 

2) Τα άρθρα 24 και 117, παράγρ. 3 του Συντάγματος της Χώρας. 


3) Τις διατάξεις του Νόμου· 998/1979, «περί προστασίας των δα¬ 
σών και των δασικών εκτάσεων της Χώρας», και ειδικότερα: 

α) του άρθρου 38 παράγρ. 1 και · 

β) του άρθρου 41 παράγρ. 1. 

4) Τις διαταγές του Υπουργείου Γεωργίας, ήτοι: 
α) αριθ. 160517/1180/8.7.1980. 

β) αριθ. 141823/24.2.1983. 

5) Τη με αριθ. 260/21.1.1988 αναφορά του Δασαρχείου Αμφιλο¬ 
χίας, για την κήρυξη ως «αναδασωτέας» της αναφερόμενης στο θέμα 
έκτασης, που καταστράφηκε ολοσχερώς συνεπεία πυρκαγιάς στις 
17.9.1987 και 21.9.1987, αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή τε¬ 
χνητή αναδάσωση και τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκοπό, την παρα¬ 
πάνω δημόσια δασική έκταση των τριών χιλιάδων οκτακόσιων (3.800) 
στρεμμάτων, που καλύπτονταν από αείφυλλα - πλατύφυλλα, ανήκει 
στην κατηγορία των άρθρων 3, παράγρ. 1,2 και 4 παράγρ. ΙΕ Ν. 998/ 
1979, που βρίσκεται\στις θέσεις (Τσουγκρί, Κοθώνι, Σταλός\και Βαριές 
περιφέρειας της Κοινότητας Ανοιξιάτικου - Βάλτου, που προσδιορίζεται 
από τα στοιχεία ΑΒΓΔΕΖΗΘΙΑ και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση και ρέμμα. 

Νότια: Με δημόσια δασική έκταση και αγρούς. 

Βόρεια: Με δημόσια δασική έκταση και αγρούς, όπως φαίνεται στο 
συνημμένο διάγραμμα, που αποτελεί αναπόσπαστο μέρος της απόφασης 
αυτής. Εξαιρούνται γεωργικές εκτάσεις, αγροί, 46 στρεμμάτων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 27 Ιανουάριου 1988 
Ο Νομάρχης 

ΓΙΩΡΓΟΣ ΠΑΠΑΪΩΑΝΝΟΥ 
















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ . Φ121/22539 (2) 

Καθορισμός των ορίων του αιγιαλού και δημιουργία ζώνης παραλίας 

στη Θέση ΑΓΙΑ ΕΛΕΝΗ της Κοινότητας Ασμηνίου - Ιστιαίας. 

Ο ΝΟΜΑΡΧΗΣ ΕΥΒΟΙΑΣ 
Έχοντιχς υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν:· 1078/1980 κάϊ β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 10.8.87 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Αγία Ελένη της Κοι¬ 
νότητας Ασμηνίου Ιστιαίας και το από 8.12.1986 με κλίμακα 1:1000 
τοπογραφικό διάγραμμα του Μιχαήλ Μπίσκου μηχανικού Ε.Μ-Π. που 
θεωρήθηκε την 30.6.1987 από τη Δ.Τ.Υ. της Νομαρχίας Εύβοιας και 
συνοδεύει την έκθεση της προναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 187.2/587/86/15.12.86 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές αρχές 
διανομαρχιακού επιπέδου, αποφασίζουμε: 

1. Επικυρώνουμε την από 10.8.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 8.12.1986 τοπογραφικό διάγραμμα, που τη συνο¬ 
δεύει, το οποίο συντάχτηκε από τον Μιχαήλ Μπίσκο μηχανικό, με κλί¬ 
μακα 1:1000 και θεωρήθηκε την 30.6.1987 από τη'Δ.Τ.Υ. της Νο¬ 
μαρχίας Εύβοιας, επί του οποίου η πιο πάνω Επιτροπή, με κόκκινη 
γραμμή καθόρισε τα όρια του αιγιαλού, στη θέση ΑΓΙΑ ΕΛΕΝΗ - Κοι¬ 
νότητας Ασμηνίου Ιστιαίας και με κίτρινη γραμμή τα όρια της παραλίας 
στην ίδια θέση. 

2. Η απόφαση αυτή μαζί με την έκθεση και το διάγραμμα, που προα- 
ναφέραμε, να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Χοίλκίδα, 31 Δεκεμβρίου 1987 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 

ΤΩΝ ΟΡΙΩΝ ΑΙΓΙΑΛΟΥ 
άρθρ. 74 Π.Δ. 636/77 


Δια τον καθορισμόν το πρώτον ή επανακαθορισμόν των ορίων του αι- 
γιαλού εις «ΑΓΙΑ ΕΛΕΝΗ» Κοινότητος Ασμηνίου προ ιδιοκτησίας Ελ¬ 
ληνικού Δημοσίου. 

Εν Ιστιαία τη 10.8.87 οι υπογεγραμμένοι: 

1. Γεώργιος Πανταζής αναπληρωτής Οικ. Έφορος Ιστιαίας ως Πρό¬ 
εδρος 

2. Ανάργυρος Λεβέντης ΔΤΥΝ Εύβοιας ως Μέλος 

3. Παναγιώτης Καλιακούδας Λιμενάρχης Λ. Αιδηψού ως Μέλος 
αποτελούντες την επιτροπή καθορισμού των ορίων του αιγιαλού δυνάμει 
του άρθ. 74 του ΠΔ 636/77 και της αποφάσεως Νομάρχου (παράγρ. 1 
άρθρ. 63 του ΠΔ 636/77) αυγκληθείσαι δια της 2397/12.5.86 εντο¬ 
λής του Προέδρου αυτής μετέβημεν επιτόπου εις την προαναφερομένην 
περιοχήν την 20.5.86. 

Λαβόντες υπ’ όψιν 

1. Την από 30.4.86 αίτησιν του Υπουργείου Γεωργίας δια της 
οποίας ζητείται ο καθορισμός των ορίων του αιγιαλού εις την ανωτέρω 
περιοχήν. 

2. Το υπό του Μιχαήλ Μπίσκου συνταχθέν την 8.12.86 τοπογραφι¬ 
κόν και υψομετρικόν διάγραμμα εις μία πινακίδα εις κλίμ. 1:1000 
ηλεγμένον δια την ακρίβειαν της αποτυπώσεως υπό του Αναργ. Λεβέ¬ 
ντη την 30.6.87 και θεωρηθέν υπό της ΔΤΥΝ την 30.6.87 ως το άρ¬ 
θρο 20 Ν. 719/77 ορίζει. 

' 3. Τας διατάξεις του ΑΝ 2344/10 ως ούτος ετροποποιήθη ως και 
την προς τούτον σχετική Δικαστηριακήν και Διοικητικήν Νομολο¬ 
γίαν. 

4. Την εκ της επιτόπιου μεταβάσεως σχηματισθείσαν αντίληψιν περί 
του πλάτους της βρεχομένης ζώνης της ξηράς και λοιπών συναφών 
στοιχείων. 

5. Αναφέρεται ότι έγιναν οι απαραίτητες διορθώσεις κατά τις υποδεί¬ 
ξεις του Γ.Ε.Ν. μετά από το αριθ. 187-2/587/86/15.12.86 έγγραφό 
του. 

6. Η ζώνη παραλίας καθορίζεται σε πλάτος 15 μέτρων αφού λήφθη- 
καν υπόψη οι τοπικές συνθήκες μορφολογίας εδάφους, οι συνθήκες ανά¬ 
πτυξης και η ισχύουσα νομοθεσία περί αυτοαποζημίωσης, αποφασί¬ 
ζει: 

1. Καθορίζει επί του ως άνω τοπογραφικού διαγράμματος: 

α. Την οριογραμμήν του αιγιαλού δι ! ερυθράς συνεχούς πολυγωνικής 
γραμμής 1-2-3-4-5-6-7-8-9 -10 της οποίας αι κορυφαί 
εξασφαλίζονται με συντεταγμένες από το κρατικό τριγωνομετρικό δί¬ 
κτυο. 

β. Την οριογραμμήν της παραλίας δια συνεχούς κίτρινης πολυγωνι¬ 
κής γραμμής 1’ - 2’ - 3' - 4' - 5’ - 6' - 7' - 8' - 9' - ΙΟ' της οποίας αι 
κορυφαί εξασφαλίζονται με συντεταγμένες από το κρατικό τριγωνομε¬ 
τρικό δίκτυο. 

2. Αποφαίνεται ότι υφίσταται παλαιός αιγιαλός και καθορίζει τούτον 
δια συνεχούς κυανής πολυγωνικής γραμμής 1" - 2” - 3" της οποίας αι 
κορυφαί εξασφαλίζονται με συντεταγμένες από το κρατικό τριγωνομε¬ 
τρικό δίκτυο. 

Καθορίζεται ζώνης παραλίας επειδή δεν εξυπηρετούνται οι σκοποί 
της παρ. 1 του αρθρ. 7 του Α.Ν. 2344/40. 

Η ΕΠΙΤΡΟΠΗ 


ΕΦΗΜΕΡ1Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(3) 

Κήρυξη αναγκαστικής απαλλοτρίωσης ακινήτου υπέρ του Πανεπιστη¬ 
μίου Κρήτης. 

Το Πανεπιστήμιο Κρήτης, Νομικό Πρόσωπο Δημοσίου Δικαίου, το 
οποίο εδρεύει στο Ρέθυμνο Κρήτης και εκπροσωπείται νόμιμα, ανακοι¬ 
νώνει σύμφωνα με τις διατάξεις άρθρων 7 και 8 του Ν.Δ. 797/1971, 
ότι σε εκτέλεση της υπ’ αριθ. 3017/1319/27.3.85 απόφασης του Νο¬ 
μάρχη Ηρακλείου, που δημοσιεύτηκε στο υπ’ αριθ. 187/6.5.85 
Φ.Ε.Κ. τεύχος Δ’ με την οποία κηρύχτηκε σε αναγκαστική απαλλοτρί¬ 
ωση υπέρ του Πανεπιστημίου, ένα ακίνητο ιδιοκτησίας Αθηνάς συζύγου 
Δημητρίου Πετράντη και Καλλιόπης συζύγου Βλάσση Μερτικοπούλου, 
το οποίο βρίσκεται στην περιοχή «Γιοφυράκια» Ηρακλείου με συνολική 
έκταση από 11.221 μ2 σε συνδυασμό και με την υπ’ αριθ. 547/87 
απόφαση του Εφετεϊου Κρήτης, με την οποία ορίστηκε οριστική τιμή μο¬ 
νάδας απαλλοτρίωσης για την αποζημίωση αυτού του ακινήτου από 
δρχ. οκτακόσιες (800) ανά μ2, κατέθεσε στο Ταμείο Παρακαταθηκών 
και Δανείων με το υπ’ αριθ. 44532/12.2.88 γραμμάτιο παρακαταθή¬ 
κης του Α' Δημόσιου Ταμείου Ηρακλείου, υπέρ των δικαιούχων Αθηνάς 
Πετράντη και Καλλιόπης Μερτικοπούλου το ποσό των δρχ. οκτώ εκα¬ 
τομμυρίων εννιακοσίων εβδομήντα έξη χιλιάδων οκτακόσιων 

(9.876.800). 

Το γραμμάτιό αυτό κατατέθηκε νόμιμα στα χέρια της συμβολαιο¬ 
γράφου Ηρακλείου Εύας Οικονόμου, όπως πιστοποιείται από την υπ’ 
αριθ. 7540/12.2.1988 Πράξη της και ευρίσκεται στη διάθεση των δι¬ 
καιούχων, οι οποίοι μπορούν να το αναλάβουν προς είσπραξη σύμφωνα 
με τις προϋποθέσεις του νόμου. 

Ηράκλειο, 15 Φεβρουάριου 1988 
Ο πληρεξούσιος δικηγόρος 
ΣΤΕΛΙΟΣ ΚΑΣΤΡΙΝΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 60997 (4) 

Αναστολή έκδοσης οικοδ. αδειών και εκτέλεσης οικοδ. εργασιών εντός 
του οικισμού Γερακινής (παραλία) κάτω των 2.000 κατοίκων στο 
παραλιακό τμήμα του οικισμού. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1) Τις διατάξεις του από 17.7.23 Ν. Δ/τος όπως μεταγενέστερα 
ιροποποιήθηκαν και συμπληρώθηκαν και ειδικότερα το άρθρο 8. 

2) Τις διατάξεις του Α.Ν. 314/1968 (ΦΕΚ 47Α') όπως μεταγενέ¬ 


στερα τροποποιήθηκαν και συμπληρώθηκαν με το 1018/71 Ν.Δ/γμα 
(ΦΕΚ 220Α) και με την παρ. 3 του άρθρου 34 του Ν. 1577/86 (ΦΕΚ 
210Α). 

3) Τις διατάξεις του 183/86 Π.Δ/τος (ΦΕΚ 70Α) και ειδικότερα ία 
άρθρα 1, 3. 

4) Την 17811/700/10:3.83 απόφαση Υπουργού ΥΠΕΧΩΔΕ, με 
ρική κατάργηση των Ε 15687/2060/26.7.73 και Ε. 13719/1856/ 
15.4.76 αποφάσεων Υπουργού ΥΔΕ ως προς το μέρος αυτών που εξαι¬ 
ρούσαν από την αρμοδιότητα του Νομάρχη την έγκριση επέκταση, τρο¬ 
ποποίηση κ.λπ. των σχεδίων περιοχών του Νομού Χαλ/κής (ΦΕΚ 
219/13.3.87 Δ). 

5) Την 162/1987 απόφαση - γνωμοδότηση του Δημοτικού Συμβου¬ 
λίου Πολυγύρου. 

Λ 

6) Την 4η γνωμοδότηση του Ν. Συμβουλίου ΠΕΧΩΔΕ Ν. Χαλ/κή* 
κατά τη συνεδρίαση 1η /της 29.1.1988, αποφασίζουμε: 

Αναστέλλουμε την έκδοση των οικοδομικών αδειών ως και την εκτέ¬ 
λεση των οικοδομικών εργασιών για οικοδομικές άδειες που εκδόθηκαν 
στη Γερακινή Ν. Χαλ/κής (παραλία) όπως φαίνεται στο διάγραμμα που 
συνοδεύει την απόφαση αυτή για (6) έξι μήνες. 

Σε περίπτωση που οι οικοδομικές εργασίες έχουν φθάσει σε στάδιο 
αποπεράτωσης του σκελετού του συνόλου ή τμήματος της οικοδομΐη 
, (συμπεριλαμβανομένης και της πλάκας), οι οικοδομικές εργασίες θα συ- 
νεχισθούν μόνο στο τμήμα της οικοδομής που έχει αποπερατωθεί ο σκε¬ 
λετός. 

Η απόφαση αυτή ισχύει από την ημερομηνία δημοσίευσης. 

Η απόφαση αυτή να δημοσιευθεί στην Εφημερίδα της Κυβερνό- 
σεως. 

Πολύγυρος, 3 Φεβρουάριου 1988 
Ο Νομάρχης 
Γ. ΚΙΡΚΟΣ 













